पाएं अपने शहर की ताज़ा ख़बरें और फ्री ई-पेपरडाउनलोड करें
जुगसलाई स्टेशन रोड स्थित होटल एबी पैलेस में होटल कैलाश रेजीडेंसी के मालिक विक्रम सिंह की हत्या के मुख्य आरोपी ओम नारायण सिंह उर्फ टुनटुन सिंह को पुलिस ने गुरुवार को मानगो बिग बाजार के पास गिरफ्तार कर लिया। टुनटुन सिंह बिग बाजार के पास एक रिश्तेदार के घर से कोलकाता भागने की फिराक में था। पुलिस ने उसके पास से घटना में इस्तेमाल लाइसेंसी पिस्टल भी बरामद की। पूछताछ में टुनटुन सिंह ने विक्रम की हत्या करने की बात स्वीकारी।
गिरफ्तारी के दो घंटे के अंदर ही पुलिस ने कागजी कार्रवाई पूरी करने के बाद उसे जेल भेज दिया। 2 मई की रात विक्रम सिंह की हत्या के बाद जुगसलाई थाने में मृतक के भाई अधिवक्ता अमर प्रताप सिंह के बयान पर टुनटुन सिंह, बेटे अभिषेक सिंह, टुनटुन के समधी राजकुमार सिंह, मृतक के चाचा शत्रुघन सिंह, चाची सुनीता सिंह, भतीजे आकाश सिंह समेत अन्य के खिलाफ साजिश के तहत गोली मारकर हत्या करने का मामला दर्ज किया गया था। इस मामले में पुलिस राजकुमार सिंह को जेल भेज चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn